_:n373c2ccbb55846a29f7b12cade41b056xb0
<http://schema.org/description>
"NAINE on ülemaailmne filmiprojekt, mis annab sõna 2000 naisele 50st erinevast riigist. Hoolimata laiaulatuslikust skaalast pakub film väga intiimse pildi nendest, kes moodustavad pool inimkonda. See on ühtlasi võimalus heita pilk ülekohtule, mille all naised kannatavad kõikjal maailmas, kuid film tahab toonitada pigem naiste sisemist jõudu ja nende võimet maailma muuta. Seda hoolimata kõikidest raskustest, millega nad silmitsi seisavad.Sel uuel ajastul annavad naiste hääled tooni üha rohkem ja rohkem ning filmi eesmärgiks pole keskenduda probleemidele või üleskutsetele naiste õiguste parandamiseks, vaid leida lahendusi ja üritada sugusid lepitada.\n\nFilm puudutab teemasid nagu emadus, haridus, abielu ja varanduslik iseseisvus, kuid ka menstruatsiooni ja seksuaalsust. Läbi filmi avastate naiste hääli kõlamas nagu ei kunagi varem. Isiklikel kohtumistel põhinev linateos seab kokku sajad lood väga erinevatelt  naistelt, kelle seas on näiteks riigijuhte, iluduskuningannasid, bussijuhte või farmereid väga kõrvalistest piirkondadest, mis edastab põhjalikuma pildi sellest, mida tähendab tänapäeval naine olla. Ütluste vahepeal laiendavad naiste lugusid kaadrid, näidates neid isikupäraselt tavaelus või suurtel koosviibimistel, kus on koos tuhandeid naisi.\n\nFilm režissöörid tegid ühtlasi koostööd kunstnikega, nagu näiteks fotograaf Peter Lindbergh, et uurida naiste suhteid nende enda kehaga. Või tantsijad kollektiivist Bandaloop, kes edastavad metafoorilise tantsu kaudu naiste jõudu ja võimeid tõusta taevasse.\n\nSõpruses toimuva erilinastuse järel on ka naiste vestlusring kus osalevad tantsija, koreograaf, loodusterapeut ja ökoaktivist Kristina Paškevicius, minaolenginaine.ee looja ja sisuline juht Katri Ristal, ajakirjanik  Dagmar Lamp jne. (Nimekiri on täienemas!)"
<https://fienta.com/et/naistepaeva-eriseanss-naine>